1928 m.

1928 m. buvo keliamieji metai, prasidedantys sekmadienį pagal Grigaliaus kalendorių.

Lietuvoje

Įvykiai 

 Sausio 19 d. – Lietuvos baleto artistai Valstybės teatre Kaune pirmą kartą šoko Piotro Čaikovskio baletą „Spragtukas“;
 Sausio 22 d. – Berlyne įvyko Lietuvos komunistų partijos organizuotas Lietuvos politinių emigrantų suvažiavimas;
 Sausio 28 d. – karo lakūnas Vladas Morkus Kaune iš lėktuvo sėkmingai atliko pirmąjį Lietuvoje bandomąjį šuolį parašiutu;
 Sausio 29 d. – Vokietija ir Lietuva sudarė sutartį, kuria Vokietija oficialiai pripažino Klaipėdos kraštą Lietuvai;
Gegužės 15 d. – Kauno Karo muziejaus sodelyje atidengtas J. Zikaro Lietuvos Laisvės paminklas;
Liepos 18 d. – sudužo Lietuvos karo aviacijos vyr. puskarininkio Miko Mažono ir vyr. leitenanto Jono Tumelio pilotuojamas naikintuvas Ansaldo SVA.10. Pilotai žuvo.

Gimtadieniai 

 Sausio 1 d.:
 Albertas Laurinčiukas, dramaturgas, prozininkas, publicistas, žurnalistas.
 Kazimieras Musteikis, Lietuvos kalbininkas, habilituotas humanitarinių mokslų daktaras (m. 2019 m.).
 Pranas Vaičekonis, kanonistas, teologijos profesorius, Vilniaus arkivyskupijos tribunolo teisėjas; vienintelis kunigas, tapęs Lietuvos mokslų akademijos nariu (po Nepriklausomybės atkūrimo) (m. 2006 m.).
 Rita Vaitkevičienė-Viržonytė, dainininkė (sopranas), chorvedė, pedagogė.
 Sausio 2 d.:
 Bronislavas Bagdžius, gamtininkas, biologas – zoologas (m. 1964 m.).
 Julija Gascevičiūtė-Zmirskienė, Lietuvos teatro aktorė.
 Sausio 9 d. – Irena Veisaitė, lietuvių literatūrologė, teatrologė (m. 2020 m.).
 Sausio 11 d. – Emilijus Andriulis, Lietuvos gydytojas higienistas (m. 1991 m.).
 Sausio 16 d.:
 Galina Baužytė-Čepinskienė, Lietuvos vertėja, literatūros tyrinėtoja, humanitarinių mokslų daktarė.
 Liubomiras Kulviecas, Lietuvos fizikas, mokslo istorikas, habilituotas fizinių mokslų daktaras (m. 1995 m.).
 Vytautas Urbonavičius, choro dirigentas ir pedagogas (m. 1991 m.).
 Sausio 22 d. – Pranas Gailius, Lietuvos ir Prancūzijos tapytojas, grafikas.
 Sausio 23 d. – Algirdas Makarevičius, Lietuvos ekonomistas, socialinių mokslų daktaras (m. 2015 m.).
 Sausio 24 d. – Valerija Ramonaitė, Lietuvos literatūros tyrinėtoja, pedagogė (m. 2007 m.).
 Sausio 28 d. – Kostas Kaukas, Lietuvos rašytojas, žurnalistas, redaktorius (m. 2020 m.).

 Vasario 3 d. – Vytautas Pranciškus Būda, Lietuvos kalbininkas, humanitarinių mokslų daktaras.
 Vasario 4 d. – Leonas Lagauskas, Lietuvos grafikas, pedagogas.
 Vasario 9 d.:
 Antanas Terleckas, Lietuvos ekonomistas, politikos ir visuomenės veikėjas, pogrindinės spaudos leidėjas, disidentas (m. 2023 m.). 
 Česlava Leonida Lenkauskaitė, Lietuvos gydytoja infektologė, parazitologė, biomedicinos mokslų daktarė.
 Vasario 11 d. – Alfonsas Gudzevičius, Lietuvos dailininkas, meninių baldų restauratorius.
 Vasario 13 d.:
 Aldona Ličkutė-Jusionienė, Lietuvos dailininkė keramikė (m. 2007 m.).
 Jeronimas Čiuplys, Lietuvos kino dailininkas, scenografas, tapytojas, akvarelistas (m. 1999 m.).
 Vasario 20 d. – Danutė Emilija Lapienienė-Kiminaitė, mokslininkė, visuomenės veikėja.
 Vasario 21 d. – Ona Benedikta Kadytė, Lietuvos zoologė, biomedicinos mokslų daktarė.
 Vasario 23 d. – Antanas Morkevičius, Lietuvos inžinierius mechanikas, socialinių mokslų daktaras.
 Vasario 24 d. – Evelina Čepkauskienė-Juozapavičiūtė, muzikos mokytoja ir chorvedė.
 Vasario 25 d.:
 Irena Garasimavičiūtė, Lietuvos teatro ir kino aktorė.
 Osvaldas Lapienis, patologoanatomas, Lietuvos nusipelnęs gydytojas (m. 2001 m.).
 Vasario 27 d. – Algis Butkus, Lietuvos inžinierius mechanikas, habilituotas technologijos mokslų daktaras.
 Vasario 28 d. – Antanas Algimantas Sprindys, Lietuvos architektas.
 Vasario 29 d. – Gerardas Bajoras, Lietuvos chemikas, chemijos mokslų daktaras (m. 1991 m.).

 Kovo 2 d. – Vytautas Strolia, Lietuvos fagotininkas, dirigentas, chorvedys, žinomo muziko Juozo Strolios sūnus.
 Kovo 3 d. – Jonas Aničas, Lietuvos istorikas, pedagogas, ateizmo propaguotojas (m. 2022 m.).
 Kovo 4 d.:
 Ona Danutė Klumbytė, Lietuvos literatūros tyrinėtoja, pedagogė, habilituota socialinių mokslų daktarė.
 Kazys Valdemaras Abromavičius, lietuvių dailininkas akvarelininkas.
 Kovo 6 d.:
 Algirdas Ferensas, LTSR politinis veikėjas, inžinierius. Nuo 1967 m. LKP CK narys. 1977–1989 m. vadovavo LTSR profsąjungų Centro tarybai (m. 1994 m.).
 Jadvyga Petkevičienė, Lietuvos antisovietinės rezistencijos dalyvė, pokariu buvusi partizanė, Sąjūdžio Šiaulių skyriaus aktyvistė, viena iš pasirašiusiųjų 45 pabaltijiečių memorandumą (m. 2015 m.).
 Kovo 7 d. – Pranas Žakevičius, pedagogas ir chorvedys.
 Kovo 17 d.:
 Pranas Buckus, Lietuvos chemikas organikas, habilituotas fizinių mokslų daktaras (m. 2001 m.).
 Stasys Malkevičius, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras.
 Kovo 22 d. – Daumantas Maciulevičius, Lietuvos inžinierius mechanikas, habilituotas technologijos mokslų daktaras (m. 1998 m.).
 Kovo 25 d. – Keistutis P. Devenis, JAV statybos inžinierius.
 Kovo 31 d. – Juozas Blužas, Lietuvos gydytojas kardiologas, pedagogas, mokslininkas, habilituotas biomedicinos mokslų daktaras (m. 2006 m.).

 Balandžio 2 d. – Jonas Lalas, Lietuvos teatro aktorius (m. 2007 m.).
 Balandžio 4 d. – Viktoras Lujanas, Lietuvos fizikas, habilituotas fizinių mokslų daktaras.
 Balandžio 8 d.:
 Algimantas Nasvytis, Lietuvos architektas. Aktyviai dalyvavo Sąjūdžio veikloje.
 Vytautas Nasvytis, Lietuvos architektas, dailininkas, pedagogas.
 Balandžio 9 d. – Andriejus Dručkus, mokytojas, Lietuvos politinių kalinių ir tremtinių sąjungos tarybos ir valdybos pirmininko pavaduotojas, Obelių visuomeninio istorijos muziejaus įkūrėjas ir vedėjas (m. 2018 m.).
 Balandžio 12 d. – Vladas Kazlauskas, Lietuvos pasipriešinimo sovietiniam okupaciniam režimui dalyvis, sportininkas, treneris, socialinių mokslų daktaras.
 Balandžio 13 d. – Vytautas Jakelaitis, Lietuvos kultūrologas, politinis ir visuomenės veikėjas, LR kultūros viceministras.
 Balandžio 20 d. – Vytautas Beiga, Lietuvos architektas baldininkas.
 Balandžio 22 d. – Danguolė Vaitkutė, choro dirigentė ir pedagogė.
 Balandžio 27 d. – Vladimiras Baltrušaitis, Lietuvos baleto artistas.
 Balandžio 28 d.:
 Algirdas Kazragis, literatas (m. 1969 m.).
 Paulius Beresnevičius, Lietuvos istorikas, pedagogas, humanitarinių mokslų daktaras (m. 1996 m.).
 Balandžio 29 d. – Stasys Gudaitis, choro dirigentas, dainininkas, pedagogas.

 Gegužės 1 d. – Leonardas Zelčius, lietuvių teatro ir kino aktorius. Žmona – aktorė Danutė Juronytė.
 Gegužės 2 d. – Jonas Dauderys, Lietuvos gydytojas chirurgas, habilituotas biomedicinos mokslų daktaras.
 Gegužės 4 d. – Aldona Jonaitytė, Lietuvos kalbininkė, humanitarinių mokslų daktarė.
 Gegužės 6 d. – Antanas Gabužis, Lietuvos gydytojas onkologas, pasipriešinimo sovietų okupaciniam režimui dalyvis, Jonavos rajono visuomenės veikėjas (m. 2008 m.).
 Gegužės 8 d. – Algirdas Gumuliauskas, Lietuvos statybos inžinierius, technologijos mokslų daktaras (m. 2020 m.).
 Gegužės 10 d. – Arnoldas Riutelis, Estijos prezidentas. 2001 m. pakeitė Lenartą Merį. 2006 m. prezidento rinkimuose prarado vietą Toomas Hendrik Ilves. Liaudies Sąjungos partijos narys.
 Gegužės 12 d. – Algimantas Lopas, choro dirigentas ir pedagogas.
 Gegužės 14 d. – Algirdas Šocikas, boksininkas, bokso treneris, daugkartinis Europos, TSRS ir Lietuvos sunkaus svorio bokso čempionas.
 Gegužės 26 d.:
 Aleksas Garunkštis, Lietuvos geografas ir geologas, fizinių mokslų daktaras (m. 1992 m.).
 Medardas Čobotas, medicinos mokslų daktaras, docentas. Lietuvos Nepriklausomybės Atkūrimo Akto signataras (m. 2009 m.).
 Gegužės 27 d. – Alfonsas Kondratas, Lietuvos geologas, fizinių mokslų daktaras (m. 2001 m.).
 Gegužės 28 d.:
 Birutė Mackonytė, Lietuvos rašytoja ir žurnalistė.
 Izabela Trainauskaitė, Lietuvos botanikė, biomedicinos mokslų daktarė (m. 2003 m.).
 Gegužės 31 d. – Margarita Dvarionaitė, Lietuvos muzikė, pirmoji simfoninio orkestro dirigentė (m. 2008 m.).

 Birželio 6 d. – Vladas Mikalauskas, Lietuvos geologas, geologijos ir mineralogijos mokslų kandidatas (m. 1987 m.).
 Birželio 9 d. – Petras Gailevičius, Lietuvos gydytojas dermatovenerologas, habilituotas biomedicinos mokslų daktaras (m. 1998 m.).
 Birželio 10 d. – Elena Grinaveckienė, Lietuvos kalbininkė, dialektologė, humanitarinių mokslų daktarė (m. 1999 m.).
 Birželio 11 d.:
 Erikas Laiconas, Lietuvos Evangelikų Liuteronų bažnyčios kunigas, pamokslininkas (m. 2008 m.).
 Jonas Kapačiauskas, Lietuvos statybinių medžiagų technologas, technikos mokslų kandidatas (m. 1981 m.).
 Birželio 12 d.:
 Teodoras Bitvinskas, Lietuvos miškininkas, habilituotas biomedicinos mokslų daktaras.
 Vitolis Baumilas, lietuvių kompozitorius (m. 1991 m.).
 Birželio 13 d. – Antanas Barčas, Lietuvos teatro aktorius (m. 1990 m.).
 Birželio 17 d. – Vanda Venckutė-Augienė, Lietuvos aktorė (m. 2010 m.).
 Birželio 18 d. – Leonas Gylys, vargonininkas, muzikos mokytojas ir chorvedys (m. 1991 m.).
 Birželio 21 d. – Genovaitė Jasiulienė-Kęstutytė, Lietuvos dailėtyrininkė, muziejininkė.
 Birželio 24 d. – Jonas Gureckas, LTSR valstybės veikėjas.
 Birželio 28 d.:
 Algirdas Jonas Kasulaitis, Lietuvos spaudos darbuotojas, JAV lietuvių visuomenės veikėjas (m. 1992 m.).
 Vladas Janulevičius, Lietuvos inžinierius mechanikas, biomedicinos mokslų daktaras.
 Birželio 29 d. – Antanas Balčiūnas, Lietuvos hidrotechnikos inžinierius, technologijos mokslų daktaras.
 Birželio 30 d. – Birutė Kugevičienė, inžinierė architektė.

 Liepos 4 d. – Antanas Bitė, Lietuvos gydytojas higienistas, biomedicinos mokslų daktaras (m. 1993 m.).
 Liepos 6 d.:
 Algirdas Laucius, Lietuvos dailininkas keramikas (m. 1995 m.).
 Algis Viktoras Mekas, Lietuvos inžinierius energetikas, Garbės energetikas, ilgiausiai vienoje įmonėje dirbęs vyriausiuoju inžinieriumi.
 Janina Degutytė, lietuvių poetė, vėlyvosios lyrikos romantikė, eilėraščių vaikams autorė (m. 1990 m.).
 Liepos 10 d. – Sofija Žiukienė, Lietuvos politinė veikėja.
 Liepos 17 d. – Leonas Laimutis Mačiūnas, Lietuvos gydytojas chirurgas, šachmatininkas, habilituotas biomedicinos mokslų daktaras.
 Liepos 24 d. – Antanas Rekašius, Lietuvos kompozitorius, pedagogas (m. 2003 m.).
 Liepos 26 d. – Aldona Jodkaitė-Vrubliauskienė, Lietuvos aktorė (m. 2021 m.).
 Liepos 27 d. – Algis Žiūraitis, lietuvių dirigentas, Rusijos TSFR liaudies artistas, TSRS valstybinės premijos laureatas, Maskvos Didžiojo teatro dirigentas (m. 1998 m.).
 Liepos 31 d. – Vytautas Dvariškis, dailininkas architektas (m. 1995 m.).

 Rugpjūčio 5 d. – Jonas Gricius, lietuvių kino operatorius (m. 2021 m.).
 Rugpjūčio 7 d.:
 Povilas Žemaitis, choro dirigentas ir pedagogas.
 Raimundas Arnas Dineika, Lietuvos architektas, profesorius, visuomenės veikėjas (m. 2006 m.).
 Rugpjūčio 9 d. – Adolfas Krogertas, choro dirigentas ir pedagogas (m. 1988 m.).
 Rugpjūčio 15 d. – Joana Mureikienė-Ulinauskaitė, Lietuvos pasipriešinimo tarybiniam okupaciniam režimui dalyvė, gydytoja pediatrė, rašytoja.
 Rugpjūčio 16 d.:
 Antanas Būdvytis, Lietuvos agronomas, biomedicinos mokslų daktaras, politinis bei visuomenės veikėjas. (m. 1998 m.).
 Jonas Dauguvietis, choro dirigentas.
 Rugpjūčio 20 d. – Alfredas Paulauskas, inžinierius architektas.
 Rugpjūčio 27 d.:
 Vaidotas Antanaitis, Lietuvos miškininkas, politinis veikėjas, habilituotas biomedicinos mokslų daktaras.
 Valdemaras Kvietkauskas, Lietuvos geografas, spaudos darbuotojas, vertėjas, fizinių mokslų daktaras.

 Rugsėjo 8 d. – Petras Abukevičius, lietuvių kino režisierius, operatorius (m. 1997 m.).
 Rugsėjo 11 d. – Bronius Kuculis, Lenkijos lietuvių kunigas, prelatas (m. 2005 m.).
 Rugsėjo 18 d. – Alfonsas Čepas, teisininkas, teisėtyrininkas penalistas, kriminologas, prokuroras (m. 1999 m.).
 Rugsėjo 20 d.:
 Stasys Makauskas, Lietuvos žurnalistikos pedagogas, istorijos mokslų kandidatas (m. 1983 m.).
 Vytautas Dvareckas, Lietuvos geografas, geomorfologas, habilituotas fizinių mokslų daktaras (m. 2005 m.).
 Rugsėjo 30 d. – Jeronimas Kmieliauskas, Lietuvos tapytojas (m. 2008 m.).

 Spalio 1 d.:
 Laurence Harvey, lietuvių kilmės (žydas pagal tautybę) kino aktorius atlikęs vaidmenis amerikietiškuose ir angliškuose filmuose (m. 1973 m.).
 Viktoras Budrevičius, kompozitorius, choro dirigentas, pedagogas (m. 1993 m.).
 Spalio 2 d. – Aleksandras Buzys, choro dirigentas ir pedagogas.
 Spalio 4 d.:
 Juozas Macevičius, Lietuvos poetas, vertėjas.
 Zigmas Tadas Urbonas, docentas, agrarinių mokslų daktaras, visuomenininkas.
 Spalio 5 d. – Jadvyga Kauneckienė-Karinauskytė, Lietuvos pedagogė, leidėja, kultūros ir visuomenės veikėja.
 Spalio 11 d. – Saulius Sondeckis, smuikininkas, dirigentas, orkestrų vadovas, profesorius.
 Spalio 18 d. – Jonas Čepulis, Lietuvos veterinarijos gydytojas, biomedicinos mokslų daktaras.
 Spalio 20 d. – Mykolas Sluckis, rašytojas prozininkas (m. 2013 m.).
 Spalio 25 d. – Antanas Kraujelis, kovotojas už Lietuvos laisvę, paskutinis Aukštaitijos partizanas (m. 1965 m.).
 Spalio 27 d. – Vladas Vilimas, inžinierius, pedagogas, habilituotas technikos mokslų daktaras, Lietuvos politinis bei visuomenės veikėjas.
 Spalio 28 d. – Algimantas Kezys, SJ, Lietuvos fotografas, JAV lietuvių kultūros veikėjas.
 Spalio 30 d. – Vytautas Povilas Jurkštas, Lietuvos muzikologas, aviacijos istorijos tyrinėtojas (m. 1992 m.).

 Lapkričio 1 d.:
 Bronius Juralevičius, Lietuvos inžinierius mechanikas, technologijos mokslų daktaras.
 Vytautas Juodkazis, Lietuvos mokslininkas geologas, profesorius, akademikas.
 Lapkričio 3 d. – Kęstutis Genys, Lietuvos aktorius, režisierius, poetas (m. 1996 m.).
 Lapkričio 4 d. – Henrikas Guobys, Lietuvos gydytojas reumatologas, medicinos mokslų daktaras (m. 1986 m.).
 Lapkričio 8 d. – Aldona Vaišvilienė, Lietuvos bibliotekininkė, tautodailininkė (m. 1998 m.).
 Lapkričio 11 d. – Janina Adomonytė, muzikos mokytoja ir dirigentė.
 Lapkričio 15 d.  – Antanas Mataušas Vaisa, Lietuvos Respublikos nusipelnęs ryšininkas
 Edmundas Pranas Bagdonas, Lietuvos gydytojas chirurgas, habilituotas biomedicinos mokslų daktaras.
 Petras Baubinas, Lietuvos gydytojas ortopedas, habilituotas biomedicinos mokslų daktaras (m. 1993 m.).
 Lapkričio 17 d. – Benediktas Gaižauskas, Lietuvos biologijos mokytojas, ekologas.
 Lapkričio 18 d. – Ligija Stalevičienė, Lietuvos dailininkė tapytoja, menotyrininkė, pedagogė.

 Gruodžio 10 d. – Nijolė Gaigalaitė, Lietuvos skulptorė.
 Gruodžio 11 d. – Vytenis Imbrasas, Lietuvos kino režisierius, scenaristas, poetas (m. 2008 m.).
 Gruodžio 12 d. – Stasys Žižys, Vyčio apygardos partizanų ryšininkas, partizanų palaikų perlaidojimo ir partizanų atminimo įamžinimo iniciatorius.
 Gruodžio 15 d. – Stasys Gliaudys, Lietuvos pedagogas, gamtininkas, vienas žymiausių Lietuvos lepidopterologų, Šiaulių garbės pilietis.
 Gruodžio 18 d. – Adolfas Driukas, choro ir orkestro dirigentas, pedagogas.
 Gruodžio 23 d. – Stasys Sinkevičius, muzikos mokytojas ir chorvedys (m. 1980 m.).
 Gruodžio 25 d. – Ona Danutė Dambrauskaitė, Lietuvos teisininkė, teismo ekspertė, socialinių mokslų daktarė (m. 2020 m.).
 Gruodžio 28 d. – Leonardas Kairiūkštis, Lietuvos miškininkas, akademikas (m. 2021 m.).

 Nikolajus Dybenka, tarybinis partinis ir valstybės veikėjas (m. 2002 m.).
 Simonas Alperavičius, Lietuvos teisininkas.
 Vytautas Skuodis, mokslininkas, ornitologas. 1951–1974 m. vadovavo Kauno zoologijos muziejui.

Mirtys 
 Sausio 21 d. – Juozas Baranauskas, Lietuvos knygnešys (g. 1864 m.).
 Sausio 31 d. – Juozas Baranauskas, valstietis, knygnešys (g. 1862 m.).
 Vasario 23 d. – Petras Nadzeika, Lietuvos savanoris, partizanas (g. 1901 m.).
 Kovo 24 d. – Vilhelmas fon Urachas, 2-asis Uracho hercogas Vilhelmas II, nevainikuotas Lietuvos karalius Mindaugas II (1918 m. liepos 11 – lapkričio 2 d.; dėl neilgos karaliavimo trukmės kartais pavadinamas „šimto dienų karaliumi“). (g. 1864 m.).
 Balandžio 24 d. – Motiejus Grybauskas, Lietuvos knygnešys (g. 1857 m.).
 Gegužės 30 d. – Liudas Noreika, politikas, teisininkas, pedagogas, visuomenės veikėjas (g. 1884 m.).
 Birželio 7 d. – Liudmila Eglė Malinauskaitė-Šliūpienė, lietuvių poetė (g. 1864 m.).
 Birželio 28 d. – Alfonsas Petrulis, Lietuvos Nepriklausomybės atkūrimo Vasario 16-os akto signataras, kunigas (nuo 1899 m.), lietuviškų mokyklų ir draugijų steigėjas, pirmųjų lietuvių katalikų periodinių leidinių bendradarbis, Lietuvių mokslo draugijos ir Lietuvių draugijos nukentėjusiems nuo karo šelpti narys, Tautos pažangos partijos narys, Valstybės Tarybos Prezidiumo sekretorius (1919 m.), Lietuvių konferencijos Berne (1917 m.) ir Lozanoje (1918 m.) dalyvis (g. 1873 m.).
 Spalio 20 d. – Juozas Vaclovas Lukoševičius, žymus Lietuvos geologas, politinis bei visuomenės veikėjas (g. 1863 m.).
 Lapkričio 21 d. – Hermanas Zudermanas, vokiečių rašytojas ir dramaturgas (g. 1857 m.).
 Gruodžio 27 d. – Ansas Bruožis, rašytojas, tautosakininkas, aušrininkas, Mažosios Lietuvos politinis veikėjas, kultūros istorikas, poligrafininkas ir bibliografas (g. 1876 m.).

Nedatuota

 Jonas Kasakaitis, teisininkas, lietuvių visuomenės veikėjas, varpininkas (g. 1866 m.).
 Mykolas Cimkauskas, Lietuvos advokatas, bibliofilas ir ekslibrisų kolekcionierius (g. 1861 m.).

Pasaulyje

Gimtadieniai 

 Sausio 5 d. – Volteris Mondeilas, Jungtinių Amerikos Valstijų politikas, 1977–1981 metais, vadovaujant Džimiui Karteriui, ėjęs 42-ojo JAV viceprezidento pareigas (m. 2021 m.).
 Sausio 9 d. – Domenico Modugno, italų dainininkas ir kompozitorius.
 Sausio 21 d. – Reinaldas Bignonė, buvęs Argentinos generolas ir de facto šalies prezidentas (1982 m. liepos 1 d. – 1983 m. gruodžio 10 d.).
 Sausio 25 d. – Eduardas Ševardnadzė, tarybinis ir Gruzijos politinis veikėjas (m. 2014 m.).

 Vasario 2 d. – Luidžis Čiriakas De Mita, Italijos politikas, 1988–1989 m. ėjęs Italijos ministro pirmininko pareigas (m. 2022 m.).
 Vasario 7 d. – Arija Elksnė, latvių poetė, gydytoja, pedagogė (m. 1984 m.).
 Vasario 8 d. – Eva Kubbos, Australijos lietuvių tapytoja, grafikė.
 Vasario 24 d. – Maiklas Haringtonas, teisininkas, politologas, JAV politinis veikėjas (m. 1989 m.).

 Kovo 4 d. – Vasilijus Griazevas, tarybinis automatinių šaulių ir artilerijos ginklų konstruktorius (m. 2008 m.).
 Kovo 24 d. – Christian Poncelet, konservatyvus Prancūzijos politikas. Priklauso prezidento N. Sarkozy UMP partijai, nuo 1998 m. yra Prancūzijos Senato prezidentas. Ch. Poncelet yra senatorius ir Remiremont (Vogėzai) meras.
 Kovo 28 d. – Zbignevas Bžezinskis, JAV politologas, sociologas, valstybės veikėjas.
 Kovo 29 d. – Vincent „Smakras“ Gigante, žymus Niujorko Genovese mafijos šeimos bosas, nuo 1960-ųjų vidurio priedangai vaidinęs psichinį ligonį (m. 2005 m.).

 Balandžio 4 d. – Maya Angelou, įžymi amerikiečių poetė.
 Balandžio 6 d. – James Dewey Watson, 1962 m. Nobelio fiziologijos ir medicinos premijos laureatas.
 Balandžio 23 d. – Širlė Džein Templ, populiariausia Amerikos vaikų aktorė, 1930 metais laimėjusi Oskarų apdovanojimą, stepo šokėja. Suaugusi tapo žymia diplomate. Po didžiulės šlovės 1934 m. miuzikle „Bright eyes“, ji išgarsėjo keliuose filmuose, tapo didžiule žvaigžde didžiosios depresijos metu. Vėliau ji tapo Jungtinių Amerikos Valstijų ambasadore ir diplomate (m. 2014 m.).

 Gegužės 4 d. – Hosnis Mubarakas, Egipto prezidentas, valdantis šalį nuo 1981 m. Paskutinį sykį naujai šešerių metų kadencijai inauguruotas 2005 metų rugsėjo 27 d. (m. 2020 m.).
 Gegužės 14 d. – Dr. Ernesto Rafael Guevara de la Serna, daugiausia žinomas kaip Če Gevara (Che Guevara), Argentinoje gimęs revoliucionierius marksistas, Kubos partizanų lyderis (m. 1967 m.).
 Gegužės 19 d. – Pol Potas, Kambodžos diktatorius, Kambodžos Komunistų partijos mokytojas ir narys (m. 1998 m.).

 Birželio 13 d. – John Forbes Nash, Jr., 1994 m. Nobelio ekonomikos premijos laureatas.
 Birželio 20 d. – Žanas Mari Le Penas, Prancūzijos politikas, radikalus dešinysis.
 Birželio 28 d. – Hans Martin Blix, švedų teisininkas, politikas, užsienio reikalų ministras, diplomatas, Tarptautinės atominės energetikos organizacijos direktorius (1981–1997), JT ginkluotės kontrolės komisijos (UNMOVIC) vadovas (2000–2003).

 Liepos 5 d.:
 Pjeras Morua, Prancūzijos politinis veikėjas, 1973–2001 Lilio meras, 1981–1984 Prancūzijos ministras pirmininkas.
 Vladimiras Toporovas, vienas žymiausių pasaulio baltistų, Rusijos mokslų akademijos tikrasis narys, profesorius (m. 2005 m.).
 Liepos 9 d. – Jurijus Ozerovas, žymus Rusijos krepšininkas ir treneris (m. 2004 m.).
 Liepos 12 d. – Elijas Džeimsas Koris, JAV chemikas, Nobelio chemijos premijos laureatas.
 Liepos 13 d. – Elihu Lauterpacht CBE, britų teisininkas, teisėtyrininkas tarptautininkas, tarptautinis teisėjas, Kembridžo universiteto Trejybės koledžo tarptautinės teisės dėstytojas (nuo 1953 m. Fellow).
 Liepos 26 d.:
 Frančeskas Kosiga, 8-asis Italijos prezidentas, prezidentavęs nuo 1985 birželio 29 iki 1992 balandžio 28 (m. 2010 m.).
 Stanley Kubrick, vienas žinomiausių JAV kino režisierių ir prodiuserių (m. 1999 m.).

 Rugpjūčio 6 d. – Andy Warhol, amerikiečių dailininkas, filmų kūrėjas, leidėjas ir pop art meno judėjimo asmenybė (m. 1987 m.).
 Rugpjūčio 7 d. – Džeimsas Randis, iliuzionistas ir paranormalių reiškinių skeptikas bei tyrėjas. Iki 60 metų dirbęs magu, Randis nutarė mesti šią specialybę ir pradėjo tirti paranormaliais bei antgamtiniais vadinamus reiškinius. Jis buvo dažnas svečias tokiose televizijos laidose kaip The Tonight Show Starring Johnny Carson ir Penn & Teller: Bullshit! (m. 2020 m.).
 Rugpjūčio 9 d. – Bobas Kouzis, garsus JAV krepšininkas, daugkartinis NBA čempionas, buvęs Svajonių komandos narys. Vienas brangiausiai apmokamų pasaulio krepšininkų.
 Rugpjūčio 27 d. – Osamu Shimomura, 2008 m. Nobelio chemijos premijos laureatas.

 Rugsėjo 10 d. – Žanas Vanjė, „Arkos“ bendruomenės, kurioje proto negalią turintys žmonės ir sveikieji gyvena kartu, įkūrėjas, vienas iš judėjimo „Šviesa ir Tikėjimas“ pradininkų.

 Spalio 10 d. – Hidetaka Nišijama, Japonijos ir JAV kovos menų meistras (m. 2008 m.).
 Spalio 12 d. – Dživanas Gasparianas, žymus armėnų muzikas ir kompozitorius, armėnų liaudies instrumento duduko virtuozas (m. 2021 m.).
 Spalio 17 d. – Ali Kafi, Alžyro Liaudies Demokratinės respublikos prezidentas, šias pareigas ėjo nuo 1992 m. birželio 29 d. iki 1994 m. sausio 31 d.
 Spalio 20 d. – Li Peng, Kinijos politikas, premjeras 1987–1998 m., parlamento pirmininkas 1998–2003 m.
 Spalio 30 d. – Daniel Nathans, 1978 m. Nobelio fiziologijos ir medicinos premijos laureatas (m. 1999 m.).

 Lapkričio 10 d. – Ennio Morricone, pasaulinio garso italų kompozitorius, sukūręs muziką daugiau nei 500 filmų. Daugybės apdovanojimų laureatas (m. 2020 m.).
 Lapkričio 25 d. – Georgijus Bokoras, Vengrijos krepšininkas, rungtyniavęs Budapešto „Haladás“ krepšinio klube bei Vengrijos rinktinėje.
 Lapkričio 30 d. – Takako Doi, teisininkė, mokslininkė, Japonijos politinė veikėja.

 Gruodžio 4 d. – Reidžis Suzukis, Japonijos politikas, 1983–1999 m. ėjęs Aičio prefektūros gubernatoriaus pareigas (m. 2022 m.).
 Gruodžio 7 d. – Noamas Čiomskis, amerikiečių lingvistas ir politinis aktyvistas. Dėsto MIT, Lingvistikos ir filosofijos departamente. JAV Mokslo akademijos narys.
 Gruodžio 12 d. – Čingizas Aitmatovas, kirgizų rašytojas. Rašė rusų ir kirgizų kalbomis (m. 2008 m.).

 Belaid Abdessalam, Alžyro ministras pirmininkas, šias pareigas ėjo nuo 1992 m. liepos 8 d. iki 1993 m. rugpjūčio 21 d.

Mirtys 
 Sausio 11 d. – Thomas Hardy, anglų rašytojas ir poetas, išgarsėjęs romanais „Kasterbridžo meras“ ir „Tesė d’Erbervilių giminės“ (g. 1840 m.).
 Sausio 30 d. – Johannes Andreas Grib Fibiger, 1926 m. Nobelio fiziologijos ir medicinos premijos laureatas (g. 1867 m.).
 Balandžio 2 d. – Theodore William Richards, 1914 m. Nobelio chemijos premijos laureatas (g. 1868 m.).
 Balandžio 7 d. – Aleksandras Bogdanovas, rusų filosofas, ekonomistas, gamtotyrininkas, politinis veikėjas (g. 1873 m.).
 Balandžio 16 d. – Pavelas Akselrodas, Rusijos politinis veikėjas (g. 1850 m.).
 Gegužės 19 d. – Maksas Šėleris, vokiečių filosofas, sociologas (g. 1874 m.).
 Birželio 12 d. – Maurice Bloomfield, JAV filologas ir Vedų tyrinėtojas (g. 1855 m.).
 Birželio 18 d. – Roald Engelbregt Gravning Amundsen, norvegų keliautojas, poliarinių sričių tyrinėtojas (g. 1872 m.).
 Rugsėjo 13 d. – Italo Svevo, Triesto rašytojas, neretai dėl istorinių aplinkybių pasaulinės literatūros žinynuose kartais laikomas austrų rašytoju, rašiusiu Triesto tarme (g. 1861 m.).
 Rugsėjo 19 d. – Jekabas Lautenbachas, latvių etnologas, rašytojas, literatūros kritikas, kalbininkas (g. 1847 m.).
 Gruodžio 31 d. – Izidorius Brensonas, latvių medikas ir antropologas (g. 1854 m.).

Nobelio premijos 

Nobelio premijos laureatai:
 Chemijos – Adolf Otto Reinhold Windaus (1876–1959);
 Fizikos – Owen Willans Richardson;
 Literatūros – Sigrid Undset;
 Medicinos – Charles Jules Henri Nicolle (1866–1936).

Nuorodos 

1928 m.